CELEX: 62020CN0523
Language: el
Date: 2020-10-19 00:00:00
Title: Υπόθεση C-523/20: Αίτηση προδικαστικής αποφάσεως την οποία υπέβαλε το Győri Törvényszék (Ουγγαρία) στις 19 Οκτωβρίου 2020 — Koppány 2007 Kft. κατά Vas Megyei Kormányhivatal

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/18
            
         
      Αίτηση προδικαστικής αποφάσεως την οποία υπέβαλε το Győri Törvényszék (Ουγγαρία) στις 19 Οκτωβρίου 2020 — Koppány 2007 Kft. κατά Vas Megyei Kormányhivatal
      (Υπόθεση C-523/20)
      (2021/C 28/27)
      Γλώσσα διαδικασίας: η ουγγρική
      
         Αιτούν δικαστήριο
      
      Győri Törvényszék
      
         Διάδικοι στην υπόθεση της κύριας δίκης
      
      
         Προσφεύγουσα: Koppány 2007 Kft.
      
         Καθής: Vas Megyei Kormányhivatal
      
         Προδικαστικά ερωτήματα
      
      
                  1)
               
               
                  Πρέπει η έκφραση «διαμένουν νόμιμα», η οποία περιέχεται στο άρθρο 1 του κανονισμού (ΕΕ) 1231/2010 (1) του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για την επέκταση της εφαρμογής του κανονισμού (ΕΚ) αριθ. 883/2004 (2) και του κανονισμού (ΕΚ) αριθ. 987/2009 (3) στους υπηκόους τρίτων χωρών οι οποίοι δεν διέπονται ήδη από τους κανονισμούς αυτούς μόνον λόγω της ιθαγένειάς τους, να ερμηνευθεί υπό την έννοια ότι καλύπτει και τους υπηκόους τρίτων χωρών που διαμένουν σε κράτος μέλος με άδεια διαμονής και διαθέτουν έντυπο δήλωσης τόπου διαμονής το οποίο έχει εκδώσει η αρμόδια υπηρεσία αλλοδαπών;
               
            
                  2)
               
               
                  Μπορεί η έκφραση «διαμένουν νόμιμα» να χρησιμοποιηθεί στην περίπτωση υπηκόων τρίτων χωρών των οποίων ο πιστοποιημένος τόπος διαμονής είναι η έδρα του εργοδότη τους;
               
            
                  3)
               
               
                  Κατά την ερμηνεία της έκφρασης «διαμένουν νόμιμα», πρέπει να λαμβάνεται υπόψη η έννοια της «κατοικίας» όπως απαντά στο άρθρο 1, στοιχείο ι', του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, ή η έννοια της «κατοικίας» όπως ορίζεται από την εθνική νομοθεσία του εκάστοτε κράτους μέλους;
               
            
                  4)
               
               
                  Ποια η έννοια της έκφρασης «διαμένουν νόμιμα» σύμφωνα με μια ενιαία ερμηνεία της κατά το δίκαιο της Ένωσης;
               
            
         (1)  Κανονισμός (ΕΕ) 1231/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για την επέκταση της εφαρμογής του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 στους υπηκόους τρίτων χωρών οι οποίοι δεν διέπονται ήδη από τους κανονισμούς αυτούς μόνον λόγω της ιθαγένειάς τους (ΕΕ 2010, L 344, σ. 1).
      
         (2)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ 2004, L 166, σ. 1).
      
         (3)  Κανονισμός (ΕΚ) 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (ΕΕ 2009, L 284, σ. 1).